Dec’h, war-dro 16e45, e oa bet taget ti-post Trebeurden (22). Aet tre e oa al laer kabellet, ul loer dre e benn hag ur gwiskamant troc’h-avel teñval dindanañ, en ajañs gant un arm en e zorn. Goulennet en doa ouzh an implijidi reiñ an arc’hant enkefiet ganto e-pad an devezh. Dispaket ez eus bet archerien a-leizh diouztu evit klask war-lerc’h an den a-hed hag a-dreuz ar c’hornad-bro-se. N’o doa ket bet c’hoant renerien ti-post Trebeurden da embann pe sammad a oa bet laeret diganto.